કે.એલ.રાહુલે 149 અને ઋષભ પંતે 114 રનની સંઘર્ષપૂર્ણ બેટીંગ કરી હોવા છતા ટીમ ઈન્ડિયાએ ઓવલ ટેસ્ટમાં ઈગ્લેન્ડ સામે 118 રને હારનો સામનો કરવો પડ્યો હતો. ઈગ્લેન્ડે પાંચ મેચોની ટેસ્ટ સીરીઝ 4-1થી પોતાના નામે કરી દીધી છે. મેચમાં એક સમયે એવો પણ હતો કે રાહુલ અને પંતથી લોકોને જીતની આશા બંધાઇ હતી, પરંતુ આદિલ રાશિદે તે બંન્ને વચ્ચે થયેલી 204 રનોની પાર્ટનરશીપ પર બ્રેક લગાવતા ઈગ્લેન્ડને મેચમાં પાછુ લાવી દીધુ હતુ. રાહુલ અને પંતનાં આઉટ થયા બાદ બાકી રહેલા ખેલાડીઓએ તુરંત જ પોતાની વિકેટો ગુમાવી દીધી હતી. પાંચમી ટેસ્ટનાં પાંચમાં દિવસે દરેકનું ધ્યાન પોતાની તરફ ખેંચવામાં રાહુલ અને પંત સફળ રહ્યા હતા.